

 **Republic of the Philippines**

**Province of Pangasinan**

**MUNICIPALITY OF BANI**

 **Office of the Sangguniang Bayan**

**RESOLUCION NUMERO 13-85**

**PANANGIPULOG TI ORDINANSA NUMERO 3-85**

GAPU TA, naiyuman iti daytoy a conseho iti reklamo daguiti kaaduan maipapan ti dakes nga gapuanan ti ay-ayam nga panagpataya ti maudi nga numero ti ay-ayam nga basketball wenno “ending”;

 GAPU TA, uray daguiti ub-ubing nga agad-adal agpatpataya da metten ti daytoy nga ay-ayam;

 GAPU TA, adda met reklamo nga adda pay panagsaur wenno panag-luko daytoy nga ay-ayam ta daguiti agpatpatayaket dida ited ti inabak daguiti napagasatan nga nangabak;

 GAPU TA, iti daytoy nga panagpataya adda pay makataya ti gated nga dakdakkel ingganat P1,000.00 ti maysa nga tao iti kada maysa nga karton a pagtayaan;

 NGARUD, gapu iti nailanad nga mapaspassamak , daytoy nmga conseho ti ili a Bani, Provincia ti Pangasinan ket ipaulog na iti:

**ORDINANSA MUNICIPAL NUMERO 3-85**

 MAIPAIRIT TI AGPATAYA TI MAUDI A NUMERO TI AY-AYAM NGA BASKETBALL WENNO

 “ENDING” KET MAIKKAN TI DUSA TI AGLABSING TI DAYTOY NGA LINTEG.

**SECTION I.** KAIPAPANAN daguiti naaramat a balbalikas:

 Daguiti nailanad ti baba a balbalikas isu ti kaipapanan da iti daytoy nga ordinansa:

 “Panagpataya” – Agpataya ti kwarta wenno ania man a banag nga adda

 Pategna iti agpatpatayaan ti maudi nga numero ti basketball

 A pagsasalipan.

**SECTION II.** MAIPARIT NGA ARAMID:

 Maiparit ti agpataya ti maudi nga numero ti ay-ayam a pagsasalipan a basketball.

**SECTION III.** DAGUITI PANNUSA:

 Siasino man nga maduktalan nga namgaramid ti daytoy nga maiparit nga banag a nailanad

Ti Section I ti daytoy nga ordinansa ket medusa ti panagmulta nga saan nga nasursurok nga Dua

 Gasut a Pesos (P200.00) wenno maipriso ti saan nga nasursurok ngem maysa (1) a bulan; wenno isu

da a dua a dusa ket adda iti katurturayan ti Korte.

 **SECTION IV.** Siasino man nga tao nga maduktalan nga agik-ikut ti karton a pagpatayaan wenno ania man a papel a pakakitaan ti-nag-nagan daguiti agtaytaya ti basketball ket maysa a ebedencia nga isu ket agpatpataya.

 **SECTION V.** Panagrugi ti Ordinansa: Daytoy nga Ordinansa mangrugi ti panaka-iyulog na

kalpasan ti sangapulo (10) nga aldaw manipud pannakaipablaak na.

 NAAPROBARAN, Marso 29, 1985 ditoy Bani, Pangasinan.

ATTESTED: (SGD.) SOCORRO SJ. DE VENECIA

 Municipal Secretary

 (SGD.) MARCELO C. NAVARRO

 Col. PA GSC (Ret.)

 Municipal Mayor

Translated by: Ms. Jersie C. Oiga